Publication: Magyar Közlöny
Issue: MK-2002-98 (Year: 2002, Number: 98)
Era: 1990-2004
Section: 1992. évi XXII. törvény módosításáról*
Paragraph Index: 6

2. § Az Mt. 25. §-ának (2), valamint (5) bekezdése helyébe a következõ rendelkezés lép: „(2) A munkaidõ-kedvezmény mértéke valamennyi tisztségviselõt figyelembe véve összesen — eltérõ megállapodás hiányában — minden három, a munkáltatóval munkaviszonyban álló szakszervezeti tag után havi két óra. E kedvezmény mértékébe a munkáltatóval való tárgyalás idõtartama nem számít be. A munkaidõ-kedvezmény felhasználásáról a szakszervezet dönt. A munkából való távolmaradást elõre be kell jelenteni.” „(5) A szakszervezet kérésére a (2) bekezdés alapján járó munkaidõ-kedvezménybõl fel nem használt idõtartamot, de legfeljebb a munkaidõ-kedvezmény felét a munkáltató köteles pénzben megváltani. A munkáltató a pénzbeli megváltás összegét az érintett szakszervezeti tisztségviselõk átlagos, elõzõ naptári évi átlagkeresete alapján állapítja meg, és havonta utólag — bruttó összegben — fizeti ki a szakszervezet részére. Ezt a pénzösszeget a szakszervezet csak az érdekvédelmi tevékenységével összefüggõ célra használhatja fel.” * A törvényt az Országgyûlés a 2002. július 2-i ülésnapján fogadta el.

Source: https://magyarkozlony.hu/hivatalos-lapok/ba812a0bf29a57eff6a64ca78dc4db39ca3044ed/dokumentumok/dcb2a52518a098d90ae664b8067e3f868e5a2d0d/letoltes